მომსახურების ხელშეკრულება N XX

ქ. თბილისი XX იანვარი XX წელი

1. ხელშეკრულების მხარეები

|  |  |  |
| --- | --- | --- |
|  | ბანკი: |  |
|  | სახელწოდება (საფირმო): |  |
|  | საიდენტიფიკაციო ნომერი: |  |
|  | საკორესპონდენციო (ფაქტობრივი) მისამართი: |  |
|  | წარმომადგენელი (ხელმომწერი პირი): |  |
|  | სახელი და გვარი: |  |
|  | პირადი ნომერი: |  |
|  | საკონტაქტო მონაცემები: |  |
|  | სახელი და გვარი: |  |
|  | ელფოსტა: |  |
|  | საბანკო რეკვიზიტები: |  |
|  | ბანკის დასახელება: |  |
|  | ბანკის კოდი: |  |
|  | ანგარიშის ნომერი: |  |
|  |  |  |
|  | კონტრაჰენტი: |  |
|  | სახელწოდება (საფირმო)/სახელი, გვარი: |  |
|  | საიდენტიფიკაციო/პირადი ნომერი: |  |
|  | საკორესპონდენციო (ფაქტობრივი) მისამართი: |  |
|  | წარმომადგენელი (ხელმომწერი პირი): |  |
|  | სახელი და გვარი: |  |
|  | პირადი ნომერი: |  |
|  | საკონტაქტო მონაცემები: |  |
|  | სახელი და გვარი: |  |
|  | ელფოსტა: |  |
|  | საბანკო რეკვიზიტები: |  |
|  | ბანკის დასახელება: |  |
|  | ბანკის კოდი: |  |
|  | ანგარიშის ნომერი: |  |

1. მომსახურების ხელშეკრულების ტერმინები
   1. **ბანკი** - სს საქართველოს ბანკი, რომლის სახელწოდება, საიდენტიფიკაციო მონაცემები და სხვა სახის ინფორმაცია მოცემულია **მომსახურების** **ხელშეკრულების** **1.1. პუნქტში**;
   2. **დამატებითი პირობები** - **მომსახურების ხელშეკრულების** დამატებითი პირობები;
   3. **ვებ-გვერდი - ბანკის** ოფიციალური ვებ-გვერდი, რომლის ამჟამინდელი მისამართია - [www.bankofgeorgia.ge](http://bankofgeorgia.ge);
   4. **კონტრაჰენტი -** ფიზიკური პირ(ებ)ი, იურიდიული პირ(ებ)ი ან/და სხვა ორგანიზაციული წარმონაქმნ(ებ)ი, რომლის/რომელთა სახელი/სახელწოდება, საიდენტიფიკაციო მონაცემები და სხვა სახის ინფორმაცია მოცემულია **მომსახურების** **ხელშეკრულების** **1.2. პუნქტში**;
   5. **მასალა** - უძრავ–მოძრავი ნივთები და არამატერიალური ქონებრივი სიკეთე, რომელიც გამოიყენება **კონტრაჰენტის** მიერ **მომსახურების** შესასრულებლად (ნაკეთობის დასამზადებლად) და რომელიც გადამუშავების ან/და სხვა მასალასთან შერწყმის შედეგად (ასეთის არსებობის შემთხვევაში) ქმნის ახალ ნაკეთობას;
   6. **არასაკრედიტო ხელშეკრულების ზოგადი პირობები/დანართი N1** - **მომსახურების ხელშეკრულების** ზოგადი პირობები;
   7. **ქონება - ბანკის** მიერ **კონტრაჰენტისათვის** გადაცემული (ასეთის არსებობის შემთხვევაში) უძრავ–მოძრავი ნივთები და არამატერიალური ქონებრივი სიკეთე, რომელიც გამოიყენება **კონტრაჰენტის** მიერ **მომსახურების** შესასრულებლად (ნაკეთობის დასამზადებლად) და რომელიც არ ერწყმის **მომსახურების** შედეგად შექმნილ ნაკეთობას.
   8. **ხელშეკრულება** **–** (ა) წინამდებარე მომსახურების ხელშეკრულება (შემდგომში - **მომსახურების ხელშეკრულება**); (ბ) **არასაკრედიტო ხელშეკრულების ზოგადი პირობები**, მასში შეტანილი დამატებებისა და ცვლილებების ჩათვლით; (გ) **დამატებითი პირობები** (ასეთის არსებობის შემთხვევაში) და (დ) ნებისმიერი დამატებითი **დანართი** (ასეთის არსებობის შემთხვევაში), რომლებიც დაიდო/დაიდება მომავალში **მხარეთა** მიერ **ხელშეკრულებასთან** მიმართებაში, ამგვარ დოკუმენტებში პერიოდულად შეტანილი ცვლილებების და დამატებების ჩათვლით.
2. ხელშეკრულების საგანი
   1. **ხელშეკრულების** საფუძველზე და მისი პირობების შესაბამისად, **კონტრაჰენტი** იღებს ვალდებულებას გაუწიოს **ბანკს** **ხელშეკრულებით** განსაზღვრული მომსახურება (შემდგომში – **მომსახურება**), ხოლო **ბანკი** იღებს ვალდებულებას გადაუხადოს **კონტრაჰენტს** **მომსახურების** საფასური (შემდგომში - **მომსახურების** **საფასური**).
   2. **მომსახურების** აღწერა და მისი შესრულების პირობები, აგრეთვე **მომსახურების საფასურის** ოდენობა და მისი გადახდის პირობები:

|  |  |  |
| --- | --- | --- |
|  | **მომსახურების აღწერა:** | კონტრაჰენტი ვალდებულია გაუწიოს ბანკს დასუფთავების მომსახურება ბანკის მფლობელობაში/საკუთრებაში არსებულ ობიექტებზე (შემდგომში - ობიექტ(ებ)ი) ხელშეკრულებითა და მისი დანართებით განსაზღვრული პირობების შესაბამისად; |
|  | შესრულების ვადები (მათ შორის ეტაპობრივი) და პირობები (მათ შორის მიწოდების ადგილი): | * **მომსახურება** შესრულებულ/გაწეულ უნდა იქნეს2023 წლის 1 იანვრიდან2025 წლის 1- თებერვლამდე. * **ობიექტების** კონკრეტული მისამართები და ფართები განსაზღვრულია **დანართ N 2**-ში (**მისამართების ჩამონათვალი**). აღნიშნულ ჩამონათვალს დროდადრო გამოაკლდება ან/და დაემატება ახალი მისამართები.   **მომსახურების** გაწევის დეტალური პირობები განსაზღვრულია **დანართი N 4-**ში (**დასუფთავების სპეციფიკაცია**) და **დანართ N 5**-ში (**გენერალური დასუფთავების სტანდარტები**); |
|  | **მომსახურების საფასური:** |  |
|  | მოცულობა: | განისაზღვრება **დანართი N 3**-სა (**ობიექტების ტიპები და განფასება**) და **დანართი N 5-**ში (**დამატებით მომსახურების განფასების ცხრილი**) განსაზღვრული პირობების შესაბამისად (**ობიექტების** ტიპებისა და კვადრატულობის გათვალისწინებით); |
|  | გადასახადები/გადასახდელები: | **მომსახურების საფასური** მოიცავს **კანონმდებლობით** გათვალისწინებულ გადასახდელებს და გადასახადებს; |
|  | გადახდის პირობები: | **მომსახურების საფასურის** გადახდა უნდა მოხდეს ყოველი თვის ბოლოს და არაუგვიანეს მომდევნო თვის პირველი 5 კალენდარული დღის განამავლობაში **კონტრაჰენტის** მიერ წარმოდგენილი მომსახურების შესაბამისი მიღება–ჩაბარების აქტისა და საგადახდო დოკუმენტის (ანგარიშ-ფაქტურა) **ბანკის** მხრიდან დადასტურების/გაფორმების თარიღიდან 15 (თხუთმეტი) **საბანკო** **დღის** ვადაში. |
|  | **მომსახურების** განსაკუთრებული პირობები: | ინფორმაციის/დოკუმენტაციის, **მასალის**, **ქონების**, **მომსახურების** ან მისი/მათი ნაწილის (ეტაპის) მიღება-ჩაბარება საჭიროებს მიღება–ჩაბარების აქტით დადასტურებას.   1. **კონტრაჰენტი** ვალდებულია:    1. შეასრულოს დასუფთავების სამუშაოები **დანართი N 4-ით** (**დასუფთავების სპეციფიკაცია**) განსაზღვრული სპეციფიკაციის და პერიოდულობის შესაბამისად;    2. გენერალური დასუფთავების (და მისი ყველა კომპონენტის) **მომსახურების** გაწევისას უზრუნველყოს **ბანკის** მიერ შექმნილი გენერალური დასუფთავების სტანდარტების დაცვა, რომელიც დეტალურად არის აღწერილი **დანართი N 6** -ში (**გენერალური დასუფთავების სტანდარტები**);    3. **მომსახურების გაწევისას** უზრუნველყოს ბანკის მიერ შექმნილი სტანდარტული ოპერირების პროცედურების თანამშრომლებისათვის გაცნობა და მათი დაცვა, რომელიც დეტალურად არის აღწერილი **დანართი N 8**-ში ( სტანდარტული ოპერირების პროცედურები).    4. **ბანკისათვის** **მომსახურების** გამწევი თანამშრომლების (დამლაგებლები, დიასახლისები, მენეჯერები) (შემდგომში - **თანამშრომლები**) სია შესათანხმებლად წინასწარ წარუდგინოს **ბანკს ხელშეკრულების** ხელმოწერის თარიღიდან 5 (ხუთი) კალენდარული დღის ვადაში, ასევე მომსახურების პერიოდში ნებისმიერი **თანამშრომლის** ცვლილება წინასწარ 3 (სამი) კალენდარული დღით ადრე შეათანხმოს ბანკთან და **ბანკის** მოთხოვნის შემთხვევაში შემოთავაზებული კანდიდატი შეცვალოს ახალი კანდიდატით;    5. **ბანკის** მოთხოვნის შემთხვევაში, არაუგვიანეს მოთხოვნიდან 1 (ერთი) კვირის ვადაში უზრუნველყოს **თანამშრომლ(ებ)ის** შეცვლა ან როტაცია;    6. დასუფთავების თანამშრომლის ავადობის/არ გამოცხადების შემთხვევაში უზრუნველყოს დამატებითი საფასურის გარეშე კადრის ჩანაცვლება იმავე დღეს;    7. ობიექტის დასუფთავების განრიგის ცვლილების/განხსვავებული სამუშაო საათების შემთხვევაში, ობიექტის სპეციფიკაციიდან გამომდინარე, **ბანკის** მოთხოვნის შესაბამისად, **ბანკთან** წინასწარი შეთანხმებით მოახდინოს დასუფთავების მომსახურება/ თანამშრომლების საათობრივი გადანაწილება;    8. **ბანკის** მოთხოვნის შემთხვევაში, უზრუნველყოს **თანამშრომლებისგან** **ბანკისთვის** მათი პერსონალური მონაცემების გადაცემასთან დაკავშირებით შესაბამისი ნებართვების მოპოვება და შემდეგ აღნიშნული **თანამშრომლ(ებ)ის** პერსონალური მონაცემების **ბანკისათვის** გადაცემა;    9. დანიშნოს ანალოგიურ სფეროში მუშაობის (არანაკლებ ერთ წლიანი) გამოცდილების მქონე მონიტორინგის მენეჯერები, რომლებიც პასუხისმგებლები იქნებიან **მომსახურების** ხარისხზე, დასუფთავების განრიგის პერიოდულობის დაცვაზე და **თანამშრომლების** დისციპლინაზე;    10. **თანამშრომლები** აღჭურვოს **ბანკთან** შეთანხმებული შესაბამისი უნიფორმით. ამასთან, **ბანკის** **SOLO სერვის-ცენტრების**, **WM**-ის, **4-B**-ის და **VIP მენეჯმენტის** მომსახურებისთვის, **კონტრაჰენტი** ვალდებულია, **თანამშრომლები** აღჭურვოს სპეციალურად განკუთვნილი უნიფორმით;    11. **მომსახურების** გაწევისას გამოიყენოს მხოლოდ **ბანკთან** წინასწარ შეთანხმებული **დანართი N 7**-ში (ინვენტარი, დანადგარები, საწმენდი და ჰიგიენური საშუალებები) მითითებული საშუალებები, იქონიოს მათი მარაგები და მოახდინოს მათი განაწილება **დანართი N 7**-შივე (ინვენტარი, დანადგარები, საწმენდი და ჰიგიენური საშუალებები) განსაზღვრული ფილიალების ტიპების შესაბამისად **დანართი N4**-ით გათვალისწინებული რაოდენობების შესაბამისად, ამასთან, **კონტრაჰენტი** არ არის უფლებამოსილი **ბანკის** წინასწარი თანხმობის გარეშე შეცვალოს **მომსახურების** გაწევისას გამოსაყენებელი საწმენდი საშუალებები.    12. უზრუნველყოს **მომსახურების** გაწევა საერთაშორისო სტანდარტით მოთხოვნილი MSDS-ის მქონე ქიმიური საწმენდი საშუალებებით. წარუდგინოს **ბანკს** საწმენდი საშუალებების შესაბამისი დოკუმენტაცია და დაუტოვოს მას დოკუმენტაციის ასლები;    13. **ბანკის** თითოეული **ობიექტი** აღჭურვოს ჰიგიენური საშუალებების განთავსებისათვის აუცილებელი დისპენსერებით, რომლის დიზაინიც წინასწარ უნდა შეათანხმოს **ბანკთან**. დისპენსერის დაზიანების შემთხვევაში **კონტრაჰენტი** ვალდებულია დაზიანებული დისპენსერი შეცვალოს ახლით, შეუზღუდავი ოდენობით, 5 სამუშაო დღის ვადაში;    14. განსაკუთრებულ შემთხვევებში (წყლის მილის დაზიანების შედეგად ობიექტების დატბორვა და სტიქიური მოვლენებით გამოწვეული შემთხვევები) მოახდინოს სწრაფი რეაგირება და უზრუნველყოს **მომსახურების** გაწევა დამატებითი საფასურის გარეშე **თანამშრომლების** დამატებითი ჯგუფ(ებ)ისა და სპეც ტექნიკის მეშვეობით;    15. **ბანკის** მოთხოვნის შესაბამისად, უზრუნველყოს დამატებითი მომსახურების გაწევა **ობიექტებზე,** რომლის **მომსახურების საფასური** განისაზღვრება **დანართი N-5** ში (**დამატებით მომსახურების განფასების ცხრილი**) განსაზღვრული ტარიფების შესაბამისად**;**    16. **კონტრაჰენტის თანამშრომლების** მიერ **ბანკის** საკუთრებაში არსებული ქონებისადმი უდიერად მოპყრობის, დაკარგვისა ან/და ქონების დაზიანების თითოეულ შემთხვევაში, **კონტრაჰენტი** ვალდებულია აუნაზღაუროს **ბანკს** მიყენებული ზიანი (ზარალი);    17. უზრუნველყოს თავისი **თანამშრომლებისთვის** წელიწადში ორჯერ შესაბამისი ტრენინგების ჩატარება **მომსახურების** შესრულების კუთხით კვლიფიკაციის ამაღლების მიზნით;    18. **ხელშეკრულების** გაფორმების თარიღიდან, ერთი თვის განმავლობაში შეიმუშაოს **ბანკს** თითოეული **ობიექტისთვის** თვიური დაკვარტალური დასუფთავების ცხრილები ამასთან კონტაჰენტი ვალდებულია ბანკის მოთხოვნის საფუძველზე არაუგვიანეს მოთხოვნიდან 2 (ორი) სამუშაო დღის განმავლობაში მიაწოდოს ბანკს ზემოაღნიშნული ცხრილები.    19. ახალი **ობიექტის** დამატების შემთხვევაში, **ბანკის** წინასწარი შეტყობინების საფუძველზე (რომელიც გაგზავნილი იქნება დამატების თარიღამდე არაუგვიანეს 3 დღით ადრე) უზრუნველყოს **ობიექტის** სრულად აღჭურვა და **მომსახურებისათვის** საჭირო პერსონალით უზრუნველყოფა.    20. არსებულ **ობიექტებზე ბანკის** დამატებითი მოთხოვნის შესაბამისად, მოთხოვნიდან 3 (სამი) დღის ვადაში დაამატოს შესაბამისი რაოდენობის პერსონალი, რომელიც არ უნდა აღემატებოდეს 2 დამლაგებელს. 2 ზე მეტი დამატებითი დამლაგებლის მოთხოვნა განხორციელდება მხარეთა წინასწარი, წერილობითი შეთანხმებით.    21. **ბანკის** ნებისმიერ მოთხოვნაზე პასუხი დააბრუნოს წერილობით ელ-ფოსტის მეშვეობით ან ზეპირად, მოთხვონის გაგზავნის დღეს 00:00 საათამდე.    22. **მომსახურების** განხორციელებისას უზრუნველყოს **თანამშრომლების** მიმართ **კანონმდებლობით** განსაზღვრული შრომით ურთიერთობასთან და შრომის უსაფრთხოებასთან დაკავშირებული მოთხოვნებისა და სტანდარტების დაცვა. ამასთან, **კონტრაჰენტი** ვალდებულია სრულად აუნაზღაუროს **ბანკს** ნებისმიერი სახისა და ოდენობის ზიანი (ზარალი), რომელიც **ბანკს** შეიძლება მიადგეს, **ობიექტის** ტერიტორიაზე **კონტრაჰენტის** ნებისმიერი **თანამშრომლის** მიერ ფიზიკური დაზიანიების მიღების შედეგად, რაც გამომდინარეობდა **კონტრაჰენტის** მიერ ზემოაღნიშნული შრომის უსაფრთხოების მოთხოვნებისა და სტანდარტების დარღვევიდან;    23. **მომსახურების** განხორციელებისას და დასუფთავების შედეგად წარმოქმნილი ნარჩენების (მათ შორის სახიფათო ნარჩენების) უტილიზაციისას უზრუნველყოს **კანონმდებლობით** განსაზღვრული გარემოს დაცვასთან დაკავშირებული მოთხოვნების და სტანდარტების დაცვა. აღნიშნულთან დაკავშირებით, ამასთან, **კონტრაჰენტი** ვალდებულია სრულად აუნაზღაუროს **ბანკს** ნებისმიერი სახისა და ოდენობის ზიანი (ზარალი), რომელიც **ბანკს** შეიძლება მიადგეს, **ობიექტის** ტერიტორიაზე **კონტრაჰენტის** თანამშრომლის მიერ (მათ შორის **თანამშრომლისა** და **მონიტორინგის მენეჯერის**) ზემოაღნიშნული გარემოს დაცვის მოთხოვნებისა და სტანდარტების დარღვევის შედეგად;    24. **ხელშეკრულების** გაფორმებიდან 5 (ხუთი) **საბანკო დღის** ვადაში, უზრუნველყოს ყველა **თანამშრომლის** მიერ **ბანკის** წინაშე შესაბამისი კონფიდენციალურობის დაცვის ვალდებულების აღება, **ბანკის** მიერ მომზადებული შესაბამისი განცხადების ხელმოწერის სახით, და აღნიშნული განცხადებების **ბანკისთვის** მიწოდება.    25. **თანამშრომლების** მიერ, **ბანკის** ტერიტორიაზე მოპოვებული ნებისმიერი სახის ინფორმაციის/დოკუმენტაციის ზეპირად ან წერილობითი ფორმით გამჟღავნების ან/და **მესამე პირისთვის** გადაცემის შემთხვევაში გადაუხადოს **ბანკს** ერთჯერადი პირგასამტეხლო 50,000 (ორმოცდაათი ათასი) ლარის ოდენობით და სრულად აუნაზღაუროს **ბანკს** ყველა სახის ზიანი (ზარალი), რომელიც **ბანკს** შეიძლება მიადგეს აღნიშნული არამართლზომიერი ქმედების შედეგად.    26. **მომსახურების** შეუფერხებლად, სრულად და ჯეროვნად შესრულების მიზნით, უზრუნველყოს ყველა აუცილებელი მოსამზადებელი მოქმედების განხორციელება **ხელშეკრულების** ძალაში შესვლის თარიღიდან **მომსახურების** შესრულების ვადის დაწყების თარიღამდე პერიოდში.    27. **ბანკი** უფლებამოსილია დააკისროს **კონტრაჰენტს** ერთჯერადი პირგასამტეხლო 200 (ორასი) ლარის ოდენობით:        1. წინამდებარე **მომსახურების ხელშეკრულების დანართიN4-ით** განსაზღვრული დასუფთავების სპეციფიკაციის გენერალური დასუფთავების პერიოდის 10 (ათი) კალენდარულ დღეზე მეტი დროით დარღვევის შემთხვევაში, თითოეული შემთხვევისთვის;        2. წინამდებარე **მომსახურების ხელშეკრულების დანართი N 4**-ში განსაზღვრული მომსახურე პერსონალის სამუშაო ფართზე საათობრივი გადანაწილების ცხრილ(ებ)ის დარღვევისათვის (**თანამშრომლის**ობიექტზე განსაზღვრულ დროს ან სრულიად არ გამოცხადების), და იმავე დღეს არ გამოსწორების თითოეული შემთხვევისთვის;        3. **მომსახურების** არაჯეროვნად შესრულების ფაქტის თითოეული გამოვლენის შემთხვევაში, არაჯეროვნად შესრულებული **მომსახურების** 3 (სამი) კალენდარულ დღეში არ/ვერ გამოსწორების თითოეული შემთხვევისთვის.        4. ამასთან, თუ **კონტრაჰენტის** მიერ დანიშნული მონიტორინგის მენეჯერი წინამდებარე **მომსახურების განსაკუთრებული პირობებით**განსაზღვრულ შემთხვევებში დარღვევის არსებობას დაადასტურებს საკუთარი ხელმოწერით, აღნიშნული დადასტურება **კონტრაჰენტის** მიერ ჩაითვლება დარღვევის უტყუარ მტკიცებულებად და არ იქნება შედავებული, ამასთან, თუ **კონტაჰენტი** 3 (სამი) სამუშაო დღის განმავლობაში არ გამოთქვამს საფუძვლიან პრეტენზიას დარღვევის შესახებ, აღნიშნული შემთხვევა ჩაითვლება დარღვევის უტყუარ დადასტურებად.;    28. იმ შემთხვევაში, თუ **ბანკი** წინამდებარე **მომსახურების განსაკუთრებული პირობები**თგანსაზღვრულ პირგასამტეხლოს 1 (ერთი) კალენდარული თვის განმავლობაში 5-ჯერ გამოიყენებს, აღნიშნული კალენდარული თვის განმავლობაში წარმოშობილი ყოველი მომდევნო დარღვევისთვის, **კონტრაჰენტს** პირგასამტეხლო დაეკისრება **მომსახურების ხელშეკრულების 5.1. ქვეპუნქტით** გათვალისწინებული პირობებისშესაბამისად.    29. **ხელშეკრულების** ხელმოწერიდან 28 (ოცდარვა) კალენდარული დღის ვადაში **კონტრაჰენტი** ვალდებულია შეიძინოს პასუხისმგებლობის დაზღვევის პოლისი 200,000 (ორასი ათასი) ლარის წლიური სადაზღვევო ლიმიტით **ბანკის** სასარგებლოდ. აღნიშნული პოლისი უნდა აზღვევდეს **თანამშრომლების** მიერ **ბანკისადმი** მიყენებული ნებისმიერი სახის ზიანის/ზარალის (მათ შორის ქურდობის) რისკს და უნდა იყოს განაღდებადი მხოლოდ **ბანკზე**, **ბანკის** მოთხოვნის საფუძველზე. ყოველგვარი ეჭვის გამოსარიცხად, **მხარეები** ადასტურებენ და თანხმდებიან, რომ ზემოაღნიშნული სადაზღვევო პოლისის ლიმიტი არ წარმოადგენს **კონტრაჰენტის** წინამდებარე **ხელშეკრულებიდან** გამომდინარე პასუხისმგებლობის რაიმე სახის შეზღუდვას/გამორიცხვას.    30. ხელშეკრულებასთან დაკავშირებული ნებისმიერი ანგარიშსწორება განხორციელდება კონტრაჰენტის ბანკში არსებულ ანგარიშზე, ხოლო ასეთის არ არსებობის შემთხვევაში, კონტრაჰენტი ვალდებულია ხელშეკრულების გაფორმებისთანავე ბანკში გახსნას და ხელშეკრულების მოქმედების პერიოდში იქონიოს აქტიური ანგარიში.    31. **მომსახურების** ან მისი ნაწილის (ეტაპის) მიღების ან/და საბოლოო შემოწმების შედეგად ნაკლოვანების (მათ შორის ნებისმიერი ნაკლის, წუნის ან ხარვეზის) გამოვლენის შემთხვევაში, **ბანკი** უფლებამოსილია მოითხოვოს **კონტრაჰენტისგან**, **ბანკის** წერილობითი ან ზეპირი მოთხოვნით განსაზღვრულ ვადაში, ხოლო ასეთის არ არსებობისას, **ბანკის** მოთხოვნიდან 10 (ათი) კალენდარული დღის ვადაში, ნაკლოვანებით შესრულებული **მომსახურების** ან მისი ნაწილის გამოსწორება ან შეცვლა **კონტრაჰენტის** ხარჯებით ან უარი განაცხადოს **მომსახურების** ან მისი ნაწილის (ეტაპის) მიღებაზე და მოითხოვოს მისთვის მიყენებული ნებისმიერი სახის ზიანის (ზარალის) ანაზღაურება და სრულად ან ნაწილობრივ შეწყვიტოს **ხელშეკრულება**.    32. ბანკის მოთხოვნის შემთხვევაში, ქვეყანაში პანდემიური მდომარეობის გათავლისწინებით, უზრუნველყოს თანამშორმლების ვაქცინაცია ან პერიოდული ტესტირება. ამასთან, დაავალდებულოს მომსახურე პერსონალი, რომ სრულად დაიცვან ბანკის მიერ დადგენილი უსაფრთხოების სტანდარტები. |

* 1. თუ **ხელშეკრულებით** სხვა რამ არ არის განსაზღვრული, **კონტრაჰენტის** მიერ **მომსახურებასთან** დაკავშირებული ხარჯთაღრიცხვის (ასეთის არსებობისას) შედგენის ხარჯები ცალკე არ ანაზღაურდება და შედის **მომსახურების** **საფასურში**.
  2. **კონტრაჰენტი** ვალდებულია მისცეს **ბანკს** აუცილებელი ან/და ამ უკანასკნელის მიერ მოთხოვნილი (**ბანკის** წერილობითი ან ზეპირი მოთხოვნით განსაზღვრულ ვადაში, ხოლო ასეთის არ არსებობისას, **ბანკის** მოთხოვნიდან 10 (ათი) კალენდარული დღის ვადაში) ნებისმიერი ინფორმაცია/დოკუმენტაცია, მათ შორის **მომსახურების** შესრულების მიმდინარეობის შესახებ, ხოლო **მომსახურების** შესრულების შემდეგ კი ჩააბაროს მას ანგარიში. **მომსახურების** შესრულებისას არამიზნობრივი ან/და დაუსაბუთებელი ხარჯის არსებობის შემთხვევაში **კონტრაჰენტი** ვალდებულია: ა) გადაუხადოს **ბანკს** პირგასამტეხლო **ხელშეკრულების** შესაბამისად და ბ) აუნაზღაუროს **ბანკს** აღნიშნული სახით გაწეული ხარჯის მოცულობა და მიყენებული ზიანი (ზარალი).
  3. **კონტრაჰენტი** ვალდებულია, **ბანკს** დაუყოვნებლივ შეატყობინოს **მომსახურების** გაწევის ნებისმიერი ხელშემშლელი გარემოების ან/და **ბანკისათვის** ზიანის (ზარალის) მიყენების საფრთხის წარმოშობის თაობაზე და იმოქმედოს **ბანკის** მითითებისამებრ. ამასთან, იმ შემთხვევაში, თუ **ბანკის** მითითების მიღებამდე **ბანკს** შესაძლოა მიადგეს რაიმე სახის ზიანი (ზარალი) ან/და **მომსახურების** გაწევა გახდეს შეუძლებელი, **კონტრაჰენტი** ვალდებულია იმოქმედოს **ბანკის** საუკეთესო ინტერესების დაცვით, საკუთარი შეხედულებისამებრ.
  4. თუ **კონტრაჰენტის** მიერ **მომსახურების** გაწევისათვის აუცილებელია **ბანკის** მიერ რაიმე ქმედების/მოქმედების განხორციელება, **კონტრაჰენტი** ვალდებულია აღნიშნულის თაობაზე დაუყოვნებლივ შეატყობინოს **ბანკს**, წინააღმდეგ შემთხვევაში **კონტრაჰენტი** არ არის უფლებამოსილი მოსთხოვოს **ბანკს** აღნიშნული ქმედების/მოქმედების განუხორციელებლობის შედეგად მიყენებული ნებისმირი ზიანი (ზარალი) ან მოითხოვოს რაიმე ხარჯის/დანახარჯის ანაზღაურება.
  5. **კონტრაჰენტს** უფლება არა აქვს **ბანკის** წინასწარი წერილობითი თანხმობის გარეშე **მესამე პირს** გადასცეს ან გადააბაროს მასზე **ხელშეკრულებით** (მათ შორის, მათი **დანართით**) ნაკისრი ნებისმიერი ვალდებულება ან მინიჭებული უფლება. ამასთან:
     1. **ბანკის** თანხმობის საფუძველზე **კონტრაჰენტი** უფლებამოსილია **ხელშეკრულებით** გათვალისწინებული უფლება–მოვალეობები სრულად ან ნაწილობრივ გადაანდოს/გადასცეს **მესამე პირს** (შემდგომში – **სუბკონტრაქტორი**);
     2. **ბანკი** უფლებამოსილია ნებისმიერ დროს მოითხოვოს **კონტრაჰენტისაგან**, ხოლო **კონტრაჰენტი** ვალდებულია **ბანკის** წერილობითი ან ზეპირი მოთხოვნით განსაზღვრულ ვადაში, ხოლო ასეთის არ არსებობისას, **ბანკის** მოთხოვნიდან 10 (ათი) კალენდარული დღის ვადაში მიაწოდოს **ბანკს** **სუბკონტრაქტორთან** დადებული ხელშეკრულებ(ებ)ისსათანადო წესით დამოწმებული ასლები. **სუბკონტრაქტორთან** დადებული არც ერთი ხელშეკრულებაარ ათავისუფლებს **კონტრაჰენტს** მის მიერ **ხელშეკრულებით** ნაკისრი ვალდებულებებისგან;
     3. **სუბკონტრაქტორის** მიერ **ხელშეკრულებით** ნაკისრი ვალდებულების შეუსრულებლობისათვის ან/და არაჯეროვანი შესრულებისათვის, მათ შორის ერთმნიშვნელოვნად ნებისმიერი სახის ზიანისათვის (ზარალისათვის) პასუხისმგებლობა დაეკისრება **კონტრაჰენტს**;
  6. **ბანკს** უფლება აქვს **ხელშეკრულების** შესრულების ნებისმიერ ეტაპზე გააკონტროლოს **კონტრაჰენტის** ან/და **სუბკონტრაქტორის** (ასეთის არსებობის შემთხვევაში) მიერ ნაკისრი ვალდებულებების შესრულება. **კონტრაჰენტი** კივალდებულია, **ბანკის** წერილობითი მოთხოვნიდან 10 (ათი) კალენდარული დღის ვადაში, უზრუნველყოს **ბანკი** კონტროლის ჩატარებისათვის აუცილებელი ტექნიკური საშუალებებით და სხვა სამუშაო პირობებით.

1. ხელშეკრულების ზოგადი და დამატებითი პირობები
   1. **არასაკრედიტო ხელშეკრულების ზოგადი პირობები** დადგენილია **დანართი N1**-ით, რომელიც განთავსებულია **ვებ-გვერდზე** ან/და თან ერთვის **მომსახურების** **ხელშეკრულებას** და რომელიც წარმოადგენს **ხელშეკრულების** შემადგენელ (განუყოფელ) ნაწილს და განიხილება მასთან ერთად. ამასთან, **მომსახურების** **ხელშეკრულებაზე** თანდართულ რედაქციასა და **ვებ-გვერდზე** განთავსებულ რედაქციას შორის წინააღმდეგობისას უპირატესობა ენიჭება **ვებ-გვერდზე** განთავსებულ რედაქციას, გარდა იმ შემთხვევისა, როდესაც **მომსახურების ხელშეკრულებაზე** თანდართული **არასაკრედიტო ხელშეკრულების ზოგადი პირობები** დადებულია/ხელმოწერილია **მხარეთა** მიერ ან/და თუ **მხარეები** სხვა რამეზე არ შეთანხმდებიან.
   2. **დამატებითი პირობები** (ასეთის არსებობის შემთხვევაში) ასახულია **დანართში**, რომელიც ასევე წარმოადგენს **ხელშეკრულების** შემადგენელ (განუყოფელ) ნაწილს და განიხილება მასთან ერთად.
   3. **მომსახურების** **ხელშეკრულების** დადებით/ხელმოწერით **კონტრაჰენტი** ადასტურებს, რომ: ა) იგი გაეცნო **დანართი N1**-ით დადგენილი **არასაკრედიტო ხელშეკრულების ზოგადი პირობების** შინაარსს და მის მიერ მიღებულ იქნა/მასთან შეთანხმებულ იქნა ეს პირობები; ბ) **დანართი N1**-ით დადგენილი **არასაკრედიტო ხელშეკრულების ზოგადი პირობების** შინაარსი არ არის ბუნდოვანი ან/და იმდენად უჩვეულო, რომ არ შეეძლოს მათი გათვალისწინება და გ) **დანართი N1**-ით დადგენილი **არასაკრედიტო ხელშეკრულების ზოგადი პირობების** შინაარსი არ ეწინააღმდეგება ნდობისა და კეთილსინდისიერების პრინციპებს და შესაბამისად არ არის საზიანო მისთვის.
   4. **მხარეები** თანხმდებიან და აცნობიერებენ, რომ:
      1. **მომსახურების** **ხელშეკრულება** და **არასაკრედიტო ხელშეკრულების ზოგადი პირობები**, ხოლო ასეთის არსებობის შემთხვევაში, ასევე **დამატებითი პირობები** ან/დადამატებითი **დანართები** წარმოადგენენ ერთ მთლიან შეთანხმებას **მხარეთა** შორის;
      2. **მომსახურების** **ხელშეკრულებას**, **არასაკრედიტო ხელშეკრულების ზოგად პირობებს**, **დამატებით პირობებს** ან/და სხვა **დანართებს** შორის წინააღმდეგობის ან შეუსაბამობის არსებობისას უპირატესობა ენიჭება: ა) პირველ რიგში, **დამატებით პირობებს** და ნებისმიერ დამატებით **დანართს**, რომელიც დაიდო/დაიდება მომავალში **მხარეთა** მიერ **ხელშეკრულებასთან** მიმართებაში (ასეთის არსებობის შემთხვევაში); ბ) შემდეგ **მომსახურების** **ხელშეკრულებას** (**დანართების** გარეშე) და გ) ბოლოს, **არასაკრედიტო ხელშეკრულების ზოგად პირობებს**.
2. მხარეთა პასუხისმგებლობა
   1. **კონტრაჰენტი** იღებს ვალდებულებას, რომ მის მიერ **ხელშეკრულებით** ნაკისრი ვალდებულების დარღვევისათვის, გადაუხადოს **ბანკს** პირგასამტეხლო შემდეგი პირობებით: ა) თუ **მხარეთა** მიერ **მომსახურების** **ხელშეკრულების** დადების/ხელმოწერის მომენტისათვის ცნობილია **მომსახურების საფასურის** ჯამური მოცულობა - ერთჯერადი პირგასამტეხლო **მომსახურების** **საფასურის** ჯამური მოცულობის 1%–ის ოდენობით; ან ბ) თუ **მხარეთა** მიერ **მომსახურების** **ხელშეკრულების** დადების/ხელმოწერის მომენტისათვის არ არის ცნობილი **მომსახურების საფასურის** ჯამური მოცულობა - ერთჯერადი პირგასამტეხლო ვალდებულების დარღვევის მომენტისათვის გადახდილი **მომსახურების საფასურის** ჯამური მოცულობის 1%-ის ოდენობით, იმ პირობით, რომ თუ ვალდებულების დარღვევის მომენტისთვის **ხელშეკრულების** ფარგლებში არ მომხდარა **მომსახურების საფასურის** გადახდა, პირგასამტეხლო განისაზღვრება **კონტრაჰენტის** მიერ **ბანკისთვის** გაწეული (ასეთის არსებობის შემთხვევაში) და გასაწევი **მომსახურების საფასურის** ჯამური მოცულობის 1%-ის ოდენობით.
   2. **ბანკი** იღებს ვალდებულებას, რომ მის მიერ **მომსახურების საფასურის** გადახდის ვალდებულების დარღვევის შემთხვევაში, **ბანკი** გადაუხდის **კონტრაჰენტს** ერთჯერად პირგასამტეხლოს ვადამოსული და გადაუხდელი **მომსახურების საფასურის** მოცულობის 1%-ის ოდენობით.
3. ცვლილებები და დამატებები
   1. **ხელშეკრულებაში** ცვლილებებისა და დამატებების შეტანა დაიშვება წერილობითი ფორმით **მხარეთა** შეთანხმებით.
   2. მიუხედავად **მომსახურების ხელშეკრულების** **6.1. პუნქტით** გათვალისწინებული შეზღუდვისა, **ბანკი** უფლებამოსილია ნებისმიერ დროს საკუთარი შეხედულებისამებრ, **კონტრაჰენტის** დამატებითი თანხმობისა თუ აქცეპტის გარეშე, ცალმხრივად შეცვალოს **არასაკრედიტო ხელშეკრულების ზოგადი პირობები**, გარდა იმ შემთხვევისა, როდესაც **მომსახურების ხელშეკრულებაზე** თანდართული **არასაკრედიტო ხელშეკრულების ზოგადი პირობები** დადებულია/ხელმოწერილია **მხარეთა** მიერ.
   3. **ბანკის** მიერ **მომსახურების ხელშეკრულების** **6.2. პუნქტით** გათვალისწინებული უფლების გამოყენების შემთხვევაში, **ბანკი** ვალდებულია, შესაბამისი ცვლილების/დამატების ძალაში შესვლამდე 30 (ოცდაათი) კალენდარული დღით ადრე შეატყობინოს **კონტრაჰენტს**, **ვებ-გვერდზე** შესაბამისი ცვლილების/დამატების განთავსებით.
   4. **ხელშეკრულებაში** შეტანილი ცვლილებები და დამატებები (მათ შორის, **მომსახურების ხელშეკრულების** **6.1.** და **6.2.** **პუნქტების** შესაბამისად განხორციელებული ცვლილებები და დამატებები) წარმოადგენს **ხელშეკრულების** **დანართს** და მის განუყოფელ ნაწილს.
4. ხელშეკრულების მოქმედება და შეწყვეტა
   1. **ხელშეკრულება** ძალაში შედის **მხარეთა** მიერ მისი დადების მომენტიდან და თუკი სხვაგვარად არ იქნა განსაზღვრული **დამატებითი პირობებით** (ასეთის არსებობის შემთხვევაში), მოქმედებს **მხარეთა** მიერ **ხელშეკრულებით** ნაკისრი ვალდებულებების სრულად და ჯეროვნად შესრულებამდე.
   2. შესაძლებელია **მომსახურების** ან/და **ხელშეკრულების** ვადამდე სრულად ან ნაწილობრივ შეწყვეტა:
      1. **ბანკის** მიერ ცალმხრივად, თუ **ხელშეკრულების** მოქმედების ნებისმიერ ეტაპზე **ბანკი** უარს განაცხადებს **მომსახურებაზე**;
      2. **მხარეთა** წერილობითი შეთანხმებით;
      3. **ხელშეკრულებით** ან/და **კანონმდებლობით** გათვალისწინებულ სხვა შემთხვევებში, თუ **კანონმდებლობით** გათვალისწინებული შემთხვევები, წინააღმდეგობაში არ მოდის **ხელშეკრულებასთან**.
   3. თუ **მხარე** **ხელშეკრულების** ან/და **კანონმდებლობის** საფუძველზე და მის შესაბამისად, მიიღებს **ხელშეკრულების** ცალმხრივად სრულად ან ნაწილობრივ შეწყვეტის გადაწყვეტილებას, ვალდებულია წერილობით შეატყობინოს მეორე **მხარეს** მიღებული გადაწყვეტილება, მისი მიღების საფუძველი და ამოქმედების თარიღი, რომელიც არ უნდა იყოს 30 (ოცდაათი) კალენდარულ დღეზე ნაკლები. ხოლო თუ **ხელშეკრულებით** ან/და **კანონმდებლობით** გათვალისწინებულ შემთხვევებში **ხელშეკრულება** უნდა შეწყდეს უფრო მოკლე ვადებში, **ხელშეკრულება** შეიძლება უფრო მოკლე ვადებშიც შეწყდეს.
   4. **ხელშეკრულების** შეწყვეტის შემთხვევაში:
      1. **ბანკი** გადაუხდის **კონტრაჰენტს** **მომსახურების საფასურს** მის მიერ ფაქტობრივად შესრულებული **მომსახურების** შესაბამისად. ამასთან, თუ **ხელშეკრულება** წყდება **ბანკის** მხრიდან, **კონტრაჰენტის** მიერ **ხელშეკრულებით** განსაზღვრული ვალდებულების შეუსრულებლობის ან/და არაჯეროვნად შესრულების გამო ან **ხელშეკრულება** წყდება **კონტრაჰენტის** მხრიდან ისე, რომ **ხელშეკრულების** შეწყვეტა არ არის განპირობებული მნიშვნელოვანი საფუძვლით, **ბანკი** მხოლოდ იმ შემთხვევაში გადაუხდის **კონტრაჰენტს** ზემოთ აღნიშნულ **მომსახურების საფასურს** თუ **ბანკს** **ხელშეკრულების** შეწყვეტამდე გაწეული **მომსახურების** მიმართ გააჩნია ინტერესი;
      2. **კონტრაჰენტი** ვალდებულია დაუბრუნოს **ბანკს** ყველაფერი, რაც მან მიიღო **მომსახურების** შესასრულებლად (მათ შორის ერთმნიშვნელოვნად ავანსის სახით გადახდილი თანხა (ასეთის არსებობის შემთხვევაში)).
5. პრეტენზიები და დავები
   1. **ხელშეკრულება** შედგენილია, განიმარტება და რეგულირდება **კანონმდელობის** შესაბამისად.
   2. **ხელშეკრულებიდან** გამომდინარე ნებისმიერი დავა (მათ შორის, **ხელშეკრულების** არსებობასთან ინტერპრეტაციასთან, შესრულებასთან, აღსრულებასთან ან/და ნამდვილობასთან/ბათილობასთან დაკავშირებით) წყდება მხოლოდ საქართველოს სასამართლოების მიერ და მხოლოდ **კანონმდებლობის** გამოყენებით.
6. მხარეთა ხელმოწერები

ბანკი კონტრაჰენტი

/\_\_\_\_\_\_\_\_\_\_\_\_\_\_\_\_\_\_\_\_/ /\_\_\_\_\_\_\_\_\_\_\_\_\_\_\_\_\_\_\_\_/